ይሁንና ዐቢይ አሕመድ ኮትኩቶ ካሳደገው እና አሁን ለደረሰበት ደረጃ ላበቃው የትግሬ ወያኔ ዓላማና ፍላጎት ተፃራሪ ሆኖ ይቆማል ማለት «ገለባ ያብባል» ከማለት የዘለለ አይሆንም። ከወያኔ ፍልጎት ውጭ ሊንቀሳቀስ የማይችል መሆኑ ማሳያው፣ ኃላፊነቱን የሰጠው ወያኔ፣የራሱ ሰው መሆኑን በሚገባ አጥንቶና አምኖ ከመሆኑም ባሻገር፣ ሕገመንግሥቱ የሚፈቅድለትን፣የራሱን የካቢኔ አባላት እንኳ መምረጥ እንደማይችልና ኢሕአዴግ መርጦ የሰጠውን ብቻ እንደሚቀበል አምኖና ተማምኖ እንደሆነ ግልጽ ነው። ይህም ዐቢይ ሕገመንግሥቱ የሰጠውን ሥልጣንና ኃላፊነት፣ ልክ መለስ ያደርግ እንደነበረው የማድረግ መብቱን ከመጀመሪያው ተገፏል ማለት ነው።